F1: Red Bull verhang die bordjiesArgieffoto (Foto: AlexVan, Pixabay) Die Formule Een Grand Prix van Monaco is Sondag deur Daniel Ricciardo (Red Bull) gewen wat van begin tot einde voorgejaag het. Sebastian Vettel het tweede in sy Ferrari geëindig terwyl die huidige wêreldkampioen en voorloper op die punteleer, Lewis Hamilton (Mercedes), derde was. Die straatren oor 78 rondes was gekenmerk deur bitter min voorvalle en die eerste ses motors het in dieselfde posisies geëindig as waarin hulle begin het. Tydens die finale oefenrondes was Red Bull op almal se lippe toe Max Verstappen sy motor teen die sperrelings by die swembad laat beland het. Boonop het sy spanmaat Daniel Ricciardo ŉ vinniger tyd as Verstappen opgestel. Ná afhandeling van die kwalifisering was Daniel Ricciardo (Red Bull) eerste op die wegspringrooster. Red Bull·#3 Ferrari·#5 Mercedes·#44 Ferrari·#7 Mercedes·#77 Met die wegspring was daar geen verandering onder die voorste 11 jaers nie. Max Verstappen (Red Bull) het in die 20ste plek weggespring en ná ŉ derde van die wedren was hy in die tiende plek. Selfs nadat die motors hul eerste besoek aan die kuipe afgehandel het, om bande te laat verander, was dit steeds Daniel Ricciardo wat die pas aangegee het. Sebastian Vettel (Ferrari) was steeds tweede, Hamilton (Mercedes) derde en Räikkönen (Ferrari) vierde. In ronde 29 uit 78 het Räikkönen se Red Bull krag begin verloor en Vettel was gou op sy hakke. Valtteri Bottas (Mercedes) het net een keer vir bande gestop en was halfpad deur die wedren die gevaar-man. Die voorste jaers het egter nie ŉ tweede keer gestop nie terwyl Räikkönen se probleme verby was. Die eerste motor wat uitgeval het, was Fernando Alonso in ronde 54. In ronde 73 was daar ŉ ongeluk onder twee van die agterste motors en die virtuele veiligheidsmotor is ingespan. Dit het egter nie lank geduur nie en in die laaste vier rondes het die voorste posisie onveranderd gebly. Die uiteindelike wenner was Daniel Ricciardo (Red Bull) wat van begin tot einde voorgejaag het. Sebastian Vettel het tweede in sy Ferrari geëindig terwyl die huidige wêreldkampioen en voorloper op die punteleer, Lewis Hamilton (Mercedes) derde was. Kimi Räikkönen (Ferrari) was vierde en Valtteri Bottas vyfde. Die voorloper op die punteleer is Lewis Hamilton wat 14 punte meer het as Sebastian Vettel. Die volgende wedren word oor twee weke in Kanada gejaag. Dit sal die sewende wedren van die jaar wees. Klik hier vir meer inligting: